Jumala Sõna on elav ja tegev. Heebrealastele 4:12
Olge juurdunud ja rajatud armastuses. Efeslastele 3:7
Valvake, seiske usus, olge julged ja tugevad. 1. Korintlastele 16:13
PALVEKOOL Piibellik palve argipäevas
Tere tulemast palvekooli, kus palvetame Jumala Sõna.
Uurime üheskoos Jumala Sõna ja näeme, kuidas toimib palvevägi.
Täna vaatame, kuidas teha koostööd Jumala seitsme Vaimuga,
mis põlevad kui seitse lampi su palve ajal Tema trooni ees.
Meil on tavaks alati alustada ilmutusest Jumalast.
Vaatame ühte kirjakohta ja hiljem ka palvetame Jumala Sõna.
Lõpuks anname ka koduse ülesande.
Efeslastele 6:10 julgustab Paulus kogudust ja iga usklikku palvetama
ja võtma "enesele päästekiiver ja vaimumõõk, see on Jumala Sõna,
iga palve ja anumise kaudu, palvetage igal ajal Vaimus,
ning olge selleks valvel kõige püsivusega ja eestpalvetega
kõigi pühade eest, ja minugi eest, et minule, kui ma suu avan,
antaks julgesti kuulutada evangeeliumi saladust."
Võid seda kirjakohta ka ise palvetada.
See räägib Jumala Sõnast kui Vaimu mõõgast.
Jeremija 23:28-29 räägib sellest, mis juhtub, kui kuulutatakse Sõna:
"..kellel on minu sõna, kõnelgu mu sõna kui tõde!
Mis on õlgedel tegemist puhta viljaga? ütleb Jehoova.
Eks mu sõna ole nagu tuli, ütleb Jehoova,
või nagu vasar, mis purustab kalju?"
Vili külvatakse välja külviperioodil, kui kuulutad Jumala Sõna.
Tänane ilmutus või õppetund on Ilmutus raamatust 7:9-12.
Seal näeme suurt, valgeis riideis rahvahulka trooni ees.
"Pärast seda ma nägin, ja vaata, suur hulk rahvast,
..kõigist rahvahõimudest ja suguharudest ja ..keeltest."
Siin on ka põhjamaade rahvad.
Me palume suurt lõikust
ja usume, et meie maad saavad oma koguduste kaudu päästetud.
"..need seisid aujärje ees ja Talle ees,
riietatud valgeisse rüüdesse ja palmioksad käes.
Ja nad hüüdsid suure häälega ja ütlesid:
"Õnnistus meie Jumalale, kes aujärjel istub, ja Tallele!"
Ja kõik inglid seisid aujärje ja vanemate ja nelja olendi ümber
ja heitsid aujärje ette silmili maha ja kummardasid Jumalat
ning ütlesid: "Aamen, kiitus ja austus ja tarkus ja tänu ja au
ja vägi ja ramm meie Jumalale ajastute ajastuteni! Aamen."
Issand, me palume nüüd selle kirjakoha alusel.
Issand, me täname, et kõik rahvad ja keeled saavad seisma trooni ees.
Täname Sind, et ka põhjamaade rahvad kohtuvad Sinuga.
Täname Sind, et Tall on troonil, kes tapeti,
Jeesus Kristus tapeti, ja et pääste kuulub me Jumalale.
Täname inglite eest, kes on ka täna trooni ees.
Kui meie palvetame, lähevad inglid liikvele.
Tänu Sulle, Isa.
Täname, et me võime heita silmili maha ja kummardada Sind.
Täname ülistuse eest, mis tõuseb põhjamaadest.
Palume, et kiitus ja austus ja tarkus ja tänu ja au ja vägi
ja ramm vabaneks kõigis maades ja kogudustes.
Kiidame Sind, et oled võimas Jumal, kes on kummardunud meie juurde.
Täname selle suure rahvahulga eest,
kes kohtub Jeesuse Kristusega põhjamaades.
Palume seda Jeesuse nimel, aamen.
PALVEKOOL Piibellik palve argipäevas
Saate teises osas räägime koostööst Jumala seitsme Vaimuga,
kes on kui seitse lampi, mis põlevad alaliselt trooni ees, kui palvetad.
Vaatame Jesaja 11:1-4.
Imelised salmid, mille alusel olen aastaid palvetanud.
Need on Jumala Püha Vaimu seitsmest eri loomuomadusest.
Sama näeme ka hiljem Ilmutuse raamatus.
Loeme koos, et nende alusel palvetada.
"Aga Iisai kännust tõuseb vitsuke, võsu tema juurtest kannab vilja!"
See räägib Jeesusest ja Jumala riigist.
Puu raiuti maha ja arvati, et sellega on kõik.
"Aga Iisai kännust tõuseb vitsuke, võsu tema juurtest kannab vilja!
Seda ka põhjamaades, meie igaühe elus ja elukohas.
Need juured kannavad vilja, sest sealt tõuseb võsu.
Isa, me täname Sind, et see võsu on tõusnud.
Seda võsu ei saa enam takistada.
Kännust tõuseb elu ja Jumala riik näeb kasvu.
Isa, palume ilmutuse Vaimu, et palvetada Jesaja 11:2 alusel.
See räägib seitsmekülgsest Vaimust.
Kõigepealt näeme, et Tema ja ka meie üle hingab Issanda Vaim.
Teiseks näeme tarkuse Vaimu.
Mõistuse ehk arusaamise Vaimu, nõu ja väe Vaimu,
Jumala tundmise ja jumalakartuse Vaimu.
Selle alusel võime palvetada iga päev:
"Issand, tule oma Vaimuga!
Ma palun, et Issanda Vaim oleks minu peal, kui lähen tööle.
Palun et tarkuse Vaim oleks minuga töökohas.
Taanieli tarkus, oli 10 korda suurem kui teistel.
Issand, ma palun seda!"
Töötan kaubanduses ja koolitan ning juhendan juhte.
Olen hakanud oma klientide eest palvetama ja paluma neile sõnumit.
Olen palunud tarkust seminarideks.
Olen vahel saanud tarkust, mida mul endal pole olnud.
See on lihtsalt tulnud ja lahendanud keerulisi olukordi.
Ülemused on näinud tahvlile kirjutatus lahendust.
See anti mulle seal ja mina joonistasin selle tahvlile.
See esitati firma juhtkonnale ja nemad nägid selles lahendust.
Jumal tahab anda sulle tarkust.
Palveta: "Issand, ma palun et Su Vaim annaks mulle tarkust."
Palveta eri olukordade eest, koguduse ja linna eest.
Palu juhtidele arusaamist.
Palu Issandalt nõu Vaimu.
Jumala Vaimul on nõu ja tarkust.
Kui nii palvetad, hakkab midagi juhtuma.
Võid paluda väe Vaimu, tugevust ja jõudu:
"Issand, ma tänan uue jõu eest.
Anna mu perele uut jõudu.
Issand, anna meile Sinu tundmist.
Anna arusaamist, millist teed käia.
Kuidas me selle linna võidame?
Kuidas teha koostööd?
Kuidas teha põhjamaades koostööd?"
Palu, et põhjamaade koostöö kasvaks praegusel lõpuajal.
Meil, kel riigilipul rist.
Issand, ma palun Sinu tundmist!
Palu seda regulaarselt.
Palu jumalakartuse Vaimu:
"Issand, palun oma suguvõsale jumalakartuse Vaimu!"
Palu seda neile, kes su peres või tööl veel ei tunne Teda.
Võid paluda ka näiteks koguduse juhtkonna eest:
"Issand, kata meie juhte, anna neile tugevust!
Kui nad kokku tulevad, olgu nende üle jumalakartuse Vaim!"
Võid seda paluda oma perele või ükskõik kellele.
Ilmutusraamat 4:5 räägib samuti Jumala seitsmest Vaimust:
"Ja aujärjest väljus välke ja hääli ja piksemürinat,
ja seitse tulist lampi põles aujärje ees;
need on Jumala seitse vaimu."
Need seitse lampi põlevad alaliselt trooni ees ja kui sina palvetad,
saad võtta ühendust Jumala tarkusega.
Need põlevad lambid on Jumala seitse Vaimu.
Mõtle sellele ja palveta pidevalt selle teadmise alusel.
Prohvet Taaniel kohtus samuti elava Jumalaga.
Loeme sellest Taanieli 7:9: "Kui ma seda vaatasin,
asetati aujärjed ja Elatanu võttis istet.
Tema kuub oli valge nagu lumi ja ta juuksed nagu puhas vill.
Tema aujärjeks olid tuleleegid, selle rattaiks põlev tuli.
Tulejõgi voolas ja väljus temast."
Troon, kus Jumal istub, ja selle rattad on põlev tuli.
Temast väljub tulejõgi, õigsuse tuli, elu tuli.
Nii nagu Moosese loos, kes kohtus põleva põõsaga.
Mitmed prohvetid viiakse tulevankrites taevasse.
Uurisin kunagi seda teemat.
Tuld on mainitud üle 500 korra - tuld, leeke ja leegitsevaid silmi.
Olemas on ka õigsuse tuli, mis põleb.
"Tuhat korda tuhat teenisid teda,
kümme tuhat korda kümme tuhat seisid tema ees!
Kohus võttis istet ja raamatud avati!"
Jumalalt tuleb õiglane kohtuotsus.
Malaki raamat
räägib ka mälestusraamatust, kuhu meist kirjutatakse.
Taanieli 7:13-14: "Ja ma nägin öisis nägemusis, ja vaata,
taeva pilvedega tuli keegi, kes oli Inimesepoja sarnane!
Ja ta saabus Elatanu juurde ning viidi tema ette.
Ja temale anti valitsus ja au ning kuningriik,
ja kõik rahvad, suguvõsad ja keeled teenisid teda!
Tema valitsus on igavene valitsus,
mis ei lakka, ja tema kuningriik ei hukku!"
Palvetame nüüd Taaniel 7:9 alusel.
Issand, täname selle sõna eest, täname Elatanu eest.
Täname, et Ta istub troonil, mis on leegitsev tuli.
Palveta ise selle järgi ja täna Teda igavese võidu eest.
Issand, tänan Sind nende tuhandete eest,
kes Sind teenivad ja sinu trooni ees seisavad
just täna, kui mina tööle lähen.
Isa, täname Sind raamatute eest, mis avatakse.
Las me kristlase-elu olla tõeline, kus anname Sulle kogu oma südame.
Täname, et Su riik on võimas ja igavene,
mis ei saa iial otsa ning mida ei saa iial hävitada.
Nüüd on aeg koduseks ülesandeks.
Julgustan sind seitsmel päeval palvetama Pühakirja alusel.
Palveta Jesaja 11:2 oma elu üle,
oma pere ja koguduse üle, osadusgrupi üle ja linna üle.
Palveta need sõnad välja, Jeesuse nimel.
Issand, ma tänan juurte eest, mis kannavad rikkalikku vilja.
Palun, et Issanda Vaim hingaks selle linna üle
Palun juhtide eest.
Palun Su sulastele tarkuse Vaimu.
Palun neile arusaamise Vaimu, nõu ja väe Vaimu.
Palun neile Jumala tundmise ning kartuse Vaimu.
Kiidan Sind ja palun, et oleksid need seitse päeva nendega,
kui nad palvetavad oma pere eest Jesaja 11:2 alusel.
Tänan Taanieli tarkuse eest, kes oli 10 korda targem kui teised.
Tänan, et Sa avad uksi.
Kiidan Sind Su elava Sõna eest,
Jeesuse Kristuse nimel.
Jumal õnnistagu Sind, kui hakkad seda ülesannet täitma.
PALVEKOOL Piibellik palve argipäevas
Tahan teid, vaatajaid, täna julgustada.
Tunnen põhjamaade TV7 töö vastu suurt respekti.
Nad seisavad Jumala Sõna eest.
Kutsus teid üles andma oma panust ning külvama nagu põllumees,
kes künnab ja külvab, et näha lõikust.
Näeme, kuidas põhjamaad on Jumala Sõnast taganenud.
Kristlikest meestest loeb Piiblit vaid 7% ja naistest 13%.
Aita kaasa ja külva sellesse töösse.
Las Sõna, evangeelium ja abi jõuda ka teistesse riikidesse.
Anna oma panus. TV7 on hea pinnas.
Jumal õnnistagu sind!
Aitäh, et toetad seda tööd.
Helistades 900 1770, annetad 10 eurot.
Pangaülekande juhised kodulehel: www.tv7.ee/toetamine
Tõlge: Riina Aasa